આ શુક્રવારે મોટા પડદે સોનમની સોહામણી પ્રણય - કથા જોવા મળશે , તો અમીષા પટેલની કાતિલ વિલનગિરી પણ લોકો સમક્ષ આવી રહી છે . બીજી પોલીસ - સીબીઆઈ વચ્ચે એનેમી બનવાની કશમકશ જોવા મળશે . હા જી . અમે વાત કરી રહ્યાં છીએ આ શુક્રવારે રિલીઝ થતી ત્રણ ફિલ્મોની . આ શુક્રવારે મોટા પડદે ત્રણ ફિલ્મો તથા બે હૉલીવુડ ફિલ્મો રિલીઝ થઈ રહી છે . ત્રણેય બૉલીવુડ ફિલ્મો તેમના કલાકારો માટે મહત્વની છે . આ ફિલ્મોમાં રાંઝણા , શૉર્ટકટ રોમિયો અને એનેમીનો સમાવેશ થાય છે . આનંદ એલ રાય દિગ્દર્શિત રાંઝણા ફિલ્મ બૉલીવુડમાં સતત નિષ્ફળતા મેળવતાં સોનમ કપૂર માટે મહત્વની છે , તો ધનુષ આ ફિલ્મ દ્વારા બૉલીવુડમાં પ્રવેશ કરી રહ્યાં છે . તેવી જ રીતે નીલ નિતિન મુકેશ , અમીષા પટેલ અને પૂજા ગુપ્તા અભિનીત શૉર્ટકટ રોમિયો ફિલ્મ ઉપર નીલ નિતિન મુકેશ અને અમીષાનું કૅરિયર લાગેલું છે . ત્રીજી બાજુ મિથુન ચક્રવર્તીના પુત્ર મહાઅક્ષયની ફિલ્મ એનેમી પણ આવતીકાલે રિલીઝ થઈ રહી છે . આ ઉપરાંત બે હૉલીવુડ ફિલ્મો વર્લ્ડ વૉર ઝેડ તથા મોન્સટર્સ યુનિવર્સિટી પણ રિલીઝ થઈ રહી છે . આવો તસવીરો સાથે જાણીએ કેટલીક વધુ વિગતો :